লীলা মজুমদার (২৬ ফেব্রুয়ারি ১৯০৮ – ৫ এপ্রিল ২০০৭) একজন ভারতীয় বাঙালি লেখিকা। তিনি কলকাতার রায় পরিবারের প্রমদারঞ্জন রায় ও  সুরমাদেবীর সন্তান (বিবাহপূর্ব নাম লীলা রায়)। তার জন্ম রায় পরিবারের গড়পার রোডের বাড়িতে। উপেন্দ্রকিশোর রায়চৌধুরী (যাঁর পৈতৃক নাম ছিল কামদারঞ্জন রায়) ছিলেন প্রমদারঞ্জনের দাদা এবং লীলার জ্যাঠামশাই। সেইসূত্রে লীলা হলেন সুকুমার রায়ের খুরতোবোন এবং সত্যজিৎ রায়ের পিসিমা।   শিক্ষা ও ব্যক্তিজীবন  লীলার বাল্যজীবন কাটে শিলঙে। সেখানকার লরেটো কনভেন্টে তিনি পড়াশোনা করেন। কলকাতা বিশ্ববিদ্যালয়ের ইংরাজী পরীক্ষায় তিনি ইংরাজীতে সর্বোচ্চ নম্বর অর্জন করেন।   ১৯৩৩ সালে লীলা বিবাহ করেন দন্ত চিকিৎসক ডাঃ সুধীর কুমার মজুমদারকে। এই বিবাহে তাঁর পিতার প্রবল বিরোধিতা থাকা সত্ত্বেও তিনি তাঁর স্বনির্বাচিত পাত্রকেই জীবনসঙ্গী হিসেবে গ্রহণ করেন।  অন্যান্যদের সঙ্গে সম্পর্ক অটুট থাকলেও পিতার সঙ্গে সম্পর্ক চিরকালের মতো ছিন্ন হয়। বিবাহিত জীবনে লীলা-সুধীর খুব সুখী দম্পতি ছিলেন। স্বামী আজীবন লীলার সাহিত্য চর্চায় উৎসাহী ছিলেন। এদের এক পুত্র ডাঃ রঞ্জন মজুমদার ও এক কন্যা কমলা চট্টোপাধ্যায়।  ১৯৫৬ সালে তিনি কলকাতা বেতারে যোগ দেন।  ১৯৭৫ সাল থেকে তিনি পাকাপাকি ভাবে শান্তিনিকেতনে থাকতে শুরু করেন ও এক পর্যায়ে এসে তিনি বিশ্বভারতীর ইংরেজি শিক্ষক হিসেবে কর্মজীবন শুরু করেন। সেখানেই ২০০৭ সালের ৫ই এপ্রিল তার মৃত্যু হয়।   সাহিত্যজীবন  তিনি বহু সংখ্যক বাংলা গল্প, প্রবন্ধ ও উপন্যাস রচনা করে নানান পুরস্কার ও সম্মানে ভূষিত হন।   তাঁর প্রথম গল্প লক্ষ্মীছাড়া ১৯২২ সালে সন্দেশ পত্রিকায় প্রকাশিত হয়। ১৯৬১ সালে সত্যজিৎ রায় সন্দেশ পত্রিকা পুনর্জীবিত করলে তিনি ১৯৬৩ থেকে ১৯৯৪ অবধি সাম্মানিক সহ-সম্পাদক হিসাবে পত্রিকাটির সঙ্গে যুক্ত ছিলেন, ১৯৯৪-এ তাঁর স্বাস্থ্যের অবনতির জন্য অবসর নেন। তাঁর সাহিত্যিক জীবন প্রায় আট দশকের।  ছোটদের জন্য তাঁর কয়েকটি উল্লেখযোগ্য রচনা হল:  হলদে পাখির পালক  টং লিং  পদিপিসির বর্মিবাক্স নাকু গামা  সব ভুতুড়ে  মাকু  গল্পসল্প সাহিত্যিক বুদ্ধদেব বসুর তাগিদে  প্রথম বড়দের গল্প ‘সোনালি রুপালি’ প্রকাশিত হয় ‘বৈশাখী’ পত্রিকায়। তিনি অনেক শিক্ষামূলক রচনা ও রম্যরচনা ইংরাজী থেকে বাংলায় অনুবাদও করেন।   পাকদণ্ডী নামে তাঁর লেখা আত্মজীবনীতে তাঁর শিলঙে ছেলেবেলা, শান্তিনিকেতন ও অল ইন্ডিয়া রেডিওর সঙ্গে তার কাজকর্ম, রায়চৌধুরী পরিবারের নানা মজার ঘটনাবলী ও বাংলা সাহিত্যের মালঞ্চে তাঁর দীর্ঘ পরিভ্রমণের কথা বর্ণিত হয়েছে।  তাঁর প্রথম আত্মজীবনী 'আর কোনখানে'-এর জন্য ১৯৬৯ খ্রিষ্টাব্দে রবীন্দ্র পুরস্কার পান।   সাহিত্যকর্ম   হলদে পাখির পালক টং লিং নাকু গামা পদিপিসির বর্মি বাক্স বদ্যিনাথের বড়ি দিন দুপুরে ছোটোদের শ্রেষ্ঠ গল্প মনিমালা বাঘের চোখ বক ধার্মিক টাকার গাছ লাল নীল দেশলাই বাঁশের ফুল ময়না শালিখ ভূতের বাড়ি আগুনি বেগুনি টিপুর উপর টিপুনি পটকা চোর আষাঢ়ে গল্প চিচিং ফাঁক যে যাই বলুক ছোটদের তাল বেতাল বাতাস বাড়ি বাঘ শিকারি বামন বাঘের গল্প শিবুর ডায়েরি ফেরারি নেপোর বই আর কোনখানে (আত্মজীবনী) খেরোর খাতা (রম্যরচনা) এই যে দেখা (স্মৃতিকথা) পাকদণ্ডী (১৯৭৭-৭৮) (আত্মজীবনী) শ্রীমতি চিনা লণ্ঠন মনি মানিক নাটঘর কাগ নয়"সব ভুতুড়েবক বধ পালামেঘের সারি ধরতে নারিপরি দিদির বরপেশা বদলঈলশে ঘাইপাগলা পাগলদের গল্পকুড়িছাগলা পাগলা লীলা মজুমদার''   পুরস্কার ও সম্মাননা   আনন্দ পুরস্কার,  ভারত সরকারের শিশু সাহিত্য পুরস্কার,  সঙ্গীত নাটক অ্যাকাডেমি পুরস্কার ( ১৯৫৯) ('বক বধপালা’ নাটকের জন্য),  রবীন্দ্র পুরস্কার,  বিদ্যাসাগর পুরস্কার,  ভুবনেশ্বরী পদক,  ভুবনমোহিনী দাসী সুবর্ণ পদক,  দেশিকোত্তম,  ডি-লিট, ইত্যাদি    তথ্যসূত্র   বিষয়শ্রেণী:১৯০৮-এ জন্ম বিষয়শ্রেণী:২০০৭-এ মৃত্যু বিষয়শ্রেণী:বাঙালি ঔপন্যাসিক বিষয়শ্রেণী:বাঙালি শিশুসাহিত্যিক বিষয়শ্রেণী:রবীন্দ্র পুরস্কার বিজয়ী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:বাঙালি লেখক বিষয়শ্রেণী:বাংলা-ইংরেজি অনুবাদক বিষয়শ্রেণী:বাংলা ভাষার লেখক বিষয়শ্রেণী:বাঙালি গোয়েন্দা কাহিনি লেখক বিষয়শ্রেণী:কলকাতার লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের শিক্ষক বিষয়শ্রেণী:ভারতীয় শিশুসাহিত্যিক বিষয়শ্রেণী:২০শ শতাব্দীর অনুবাদক বিষয়শ্রেণী:পশ্চিমবঙ্গের লেখিকা বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:আনন্দ পুরস্কার বিজয়ী